b'\n_START_ARTICLE_\nPokolj u Borovu Selu\n_START_PARAGRAPH_\nPokolj u Borovu Selu je zlo\xc4\x8din koji su 2. svibnja 1991. godine po\xc4\x8dinili pobunjeni hrvatski Srbi. Ozna\xc4\x8dava ubojstvo i masakriranje 12 hrvatskih policajaca u Borovu Selu blizu Vukovara u isto\xc4\x8dnoj Hrvatskoj. _NEWLINE_U no\xc4\x87i s 1. na 2. svibnja 1991. godine dvije policijske ophodnje obavljale su izvi\xc4\x91anje na cesti Borovo - Dalj, primjetiv\xc5\xa1i jugoslavensku zastavu koja je visila na ulazu u Borovo Selo namjeravali su ju skinuti. Na njih je zapucano iz privatne ku\xc4\x87e. Pri obavljanju du\xc5\xbenosti dvojica policajaca ranjena su i zarobili su ih srpski pobunjenici a dvojica su se, ranjeni, vozilom uspjeli izvu\xc4\x87i. Sljede\xc4\x87i dan je autobus s hrvatskim policajcima stigao osloboditi dvojicu zarobljenih kolega. Do\xc4\x8dekani su u zasjedi. Pri tome je ubijeno 12 a ranjeno 23 policajaca._NEWLINE_Ubijeni i masakrirani hrvatski policajaci pripadnici Specijalne jedinice policije Vinkovci: Stipan Bo\xc5\xa1njak iz Nu\xc5\xa1tra (r. 1955.), Antun Grbavac iz Nijemaca (r. 1961.), Josip Culej iz Jarmine (r. 1966.), Mladen \xc5\xa0ari\xc4\x87 iz Novih Jankovaca (r. 1965.), Zdenko Perica iz Nu\xc5\xa1tra (r. 1965.), Zoran Gra\xc5\xa1i\xc4\x87 iz Otoka (r. 1969.), Ivica Vu\xc4\x8di\xc4\x87 iz Vinkovaca (r. 1961.), Luka Crnkovi\xc4\x87 iz Otoka (r. 1970.), Marinko Petru\xc5\xa1i\xc4\x87 iz Tovarnika (r. 1966.), Janko \xc4\x8covi\xc4\x87 iz Ivankova (r. 1965.), \xc5\xbdeljko Hrala iz Ivankova (r. 1968.) i Mladen \xc4\x8cati\xc4\x87 iz \xc5\xbdupanje (r. 1971.)._NEWLINE_U velja\xc4\x8di 2012. godine, sud u Osijeku osudio je Milana Marinkovi\xc4\x87a za ratni zlo\xc4\x8din i osu\xc4\x91en na 3 i pol godine zatvora zbog zlostavljanja dvojice zarobljenih hrvatskih policajaca. \xc4\x8cetiri ostale osobe (Jovan Jakovljevi\xc4\x87, Dragan Rakanovi\xc4\x87, Milenko Mihajlovi\xc4\x87 i Jovica Vu\xc4\x8denovi\xc4\x87) tako\xc4\x91er su optu\xc5\xbeene, ali \xc5\xbeive izvan Hrvatske pa nisu dostupne hrvatskome pravosu\xc4\x91u. U 2014. godini, Marinkovi\xc4\x87u je Vrhovni sud Republike Hrvatske smanjio kaznu na tri godine nakon \xc5\xbealbe.'